text: আঙ্গুরা মোহাম্মদপুর বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার বিয়ানীবাজার উপজেলায় অবস্থিত। প্রশাসনিকভাবে গ্রামটি কুড়ারবাজার ইউনিয়নের ৩ নং ওয়ার্ডের অন্তর্ভুক্ত। স্থানীয়ভাবে গ্রামটি “মাওদপুর” নামেও পরিচিত।
  
  জনউপাত্ত 
  গ্রামের মোট জনসংখ্যা ২,১৩৪। গ্রামের অনেক লোক ইউরোপ, মার্কিন যুক্তরাষ্ট্র ও মধ্যপ্রাচ্যে প্রবাসী।
  
  ভৌগোলিক অবস্থা 
  কুশিয়ারা নদী গ্রামটিকে দুইভাগে বিভক্ত করেছে। নদী ও খাল শাসনে অব্যবস্থাপনার কারণে অনেক জমি নষ্ট হয়।
  
  শিক্ষা ও সংস্কৃতি 
  গ্রামে ১৯৭৩ সালে একটি সরকারি প্রাথমিক বিদ্যালয় প্রতিষ্ঠিত হয়। এছাড়া গ্রামে জামিয়া মাদানিয়া আঙ্গুরা মোহাম্মদপুর নামে একটি মাদ্রাসাও রয়েছে। তবে শিক্ষার ব্যাপারে গ্রামের মানুষ তেমন সচেতন নয়। পার্শ্ববর্তী উত্তর আকাখাজানা গ্রামে ফাড়ির বাজার নামে একটি বাজার রয়েছে, যার ওপর গ্রামের লোকেরা অনেকাংশে নির্ভরশীল। এছাড়া গ্রামে “আঙ্গুরা মোহাম্মদপুর যুব সংঘ” নামে একটি ক্রীড়া সংঘ রয়েছে। গ্রামে “আঙ্গুরা মোহাম্মদপুর টিলা বাড়ী কবরস্থান” নামে একটি স্থানীয় কবরস্থানও রয়েছে।
  
  তথ্যসূত্র 
  
  বিষয়শ্রেণী:সিলেট জেলার গ্রাম 
  বিষয়শ্রেণী:বিয়ানীবাজার উপজেলা
title: আঙ্গুরা মোহাম্মদপুর